વાવ તાલુકાના નાળોદર અને લોદ્રાણી ગામના ખેડૂતોને તેમની કેનાલમાં પાણી છેલ્લા ત્રણ વર્ષથી અનિયમિત તેમજ હાલમાં બિલકુલ ન મળતું હોઈ વાવ મામલતદાર કચેરીએ ધસી આવી પાણી છોડવા અંગેની માગ સાથે આવેદનપત્ર આપ્યું હતું ત્યાર બાદ થરાદ પ્રાંત કલેક્ટરને આવેદનપત્ર આપી માગ કરી હતી કે બે દિવસમાં પાણી નહીં મળે તો ગાંધી ચિંધ્યા માર્ગ અપનાવી ઉપવાસ પર ઉતરીશુ જેને બે દિવસ થવા છતાં કોઈ નિવેડો ન આવતા ગત રોજ બુધવારે અંદાજે બંને ગામના ૧૦૦ જેટલા ખેડૂતો નર્મદા વિભાગની કચેરીએ ધસી આવી પાણી અંગેની ઉગ્ર રજૂઆત કરી હતી.